PublicTV Explainer: ‘ಕೆಜಿಎಫ್‌’ಗೆ ಕಂಟಕ – ಸರ್ಕಾರ V/S ವಿದ್ಯಾರ್ಥಿಗಳು; ಏನಿದು ವಿವಾದ?

ದೇಶದಲ್ಲಿ ಈಗ ‘ಕೆಜಿಎಫ್‌’ದೇ ಸುದ್ದಿ. ಕೆಜಿಎಫ್‌ (KGF) ಎಂದರೆ ಕೋಲಾರದ ಚಿನ್ನದ ಗಣಿಯಲ್ಲ. ಅಥವಾ ಭಾರತ ಸಿನಿಮಾರಂಗದಲ್ಲಿ ಭಾರಿ ಸಂಚಲನ ಮೂಡಿಸಿದ ಯಶ್‌ ನಟನೆಯ ಸಿನಿಮಾವೂ ಅಲ್ಲ. ಇಲ್ಲಿ ತಿಳಿಸಲು ಹೊರಟಿರುವ ಕೆಜಿಎಫ್‌ ಹೋರಾಟಕ್ಕೆ ಸುದೀರ್ಘ ಇತಿಹಾಸವಿದೆ. ಕೆಜಿಎಫ್‌ ಅಂದ್ರೆ ಬೇರೇನು ಅಲ್ಲ. ಹೈದರಾಬಾದ್‌ನಲ್ಲಿರುವ ಕಾಂಚಾ ಗಚ್ಚಿಬೌಲಿ ಫಾರೆಸ್ಟ್‌ (Kancha Gachibowli Forest). ನೂರಾರು ಎಕರೆ ಹಸಿರು ಹೊದ್ದು ನಳನಳಿಸುತ್ತಿರುವ ಈ ಕಾಡಿನ ಮೇಲೆ ಸರ್ಕಾರದ ಕಣ್ಣು ಬಿದ್ದಿದೆ.

ಗ್ರಾಮೀಣ ಭಾಗದ ಬಡವರು ಮತ್ತು ಬುಡಕಟ್ಟು ಜನಾಂಗದ ಜೀವನೋಪಾಯಕ್ಕೆ ಪೂರಕವಾದ, ಜಾಗತಿಕ ತಾಪಮಾನ ಏರಿಕೆ ತಗ್ಗಿಸುವುದು, ಫಲವತ್ತಾದ ಮಣ್ಣನ್ನು ಸಂರಕ್ಷಿಸುವುದು, ಅಳಿವಿನಂಚಿನ ವನ್ಯಜೀವಿಗಳನ್ನು ಸಂರಕ್ಷಿಸುವಲ್ಲಿ ಕಾಡುಗಳು ಪ್ರಮುಖ ಪಾತ್ರವಹಿಸುತ್ತವೆ. ಹಸಿರು ಜೀವಸಂಕುಲದ ಉಸಿರು. ಆದರೆ, ಅಭಿವೃದ್ಧಿ ಹೆಸರಿನಲ್ಲಿ ಅರಣ್ಯ ನಾಶ ಎಗ್ಗಿಲ್ಲದೇ ನಡೆಯುತ್ತಿದೆ. ಈಗ ಅಂಥದ್ದೇ ಸನ್ನಿವೇಶವೊಂದಕ್ಕೆ ಹೈದರಾಬಾದ್‌ ಸಾಕ್ಷಿಯಾಗಿದೆ. ನೂರಾರು ಎಕರೆ ಅರಣ್ಯ ಪ್ರದೇಶ ಸರ್ಕಾರದ ಕಣ್ಣಿಗೆ ಬಿದ್ದಿದೆ. ಆದರೆ, ಅರಣ್ಯ ಸಂರಕ್ಷಣೆಗೆ ವಿದ್ಯಾರ್ಥಿಗಳು ಹೋರಾಟ ನಡೆಸುತ್ತಿರುವುದು ಭರವಸೆ ಮೂಡಿಸಿದೆ. ತೆಲಂಗಾಣದ ಅರಣ್ಯ ಪ್ರದೇಶವು 27,292 ಚದರ ಕಿ.ಮೀ.. ಒಟ್ಟು ಭೌಗೋಳಿಕ ಪ್ರದೇಶದ ಸರಿಸುಮಾರು ಶೇ.24.35 ರಷ್ಟಿದೆ.

ಏನಿದು ಕಾಂಚಾ ಗಚ್ಚಿಬೌಲಿ ಅರಣ್ಯ ಪ್ರದೇಶ ವಿವಾದ? ಸರ್ಕಾರದ ಕಣ್ಣು ಬಿದ್ದಿರೋದ್ಯಾಕೆ? ವಿದ್ಯಾರ್ಥಿಗಳ ವಿರೋಧವೇಕೆ? ಹೋರಾಟದ ಹಿನ್ನೆಲೆ ಏನು? ಸುಪ್ರೀಂ ಕೋರ್ಟ್‌ ತೀರ್ಪೇನು? ಮೊದಲಾದ ಪ್ರಶ್ನೆಗಳಿಗೆ ವಿವರ ಇಲ್ಲಿದೆ.

ಹೈದರಾಬಾದ್‌ ‘ನಗರ ಕಾಡು’ ಕಾಂಚಾ ಗಚ್ಚಿಬೌಲಿ
ಕಾಂಚಾ ಗಚ್ಚಿಬೌಲಿ ಒಂದು ವಿಶೇಷ ಕಾಡು. ಹೈದರಾಬಾದ್‌ನ ನಗರ ಕಾಡು ಎಂದೇ ಇದು ಪ್ರಸಿದ್ಧಿ. ಗಿಜಿಗುಡುವ ನಗರದ ಹೃದಯಭಾಗದಲ್ಲಿದೆ. ಈ ಅರಣ್ಯದಲ್ಲಿ ಹಕ್ಕಿಗಳ ನಿನಾದ, ಪ್ರಶಾಂತ ಕಾಡು ನಿಜಕ್ಕೂ ಎಂಥವರಿಗೂ ಇಷ್ಟವಾಗುತ್ತದೆ. ಹೈದರಾಬಾದ್ ವಿಶ್ವವಿದ್ಯಾನಿಲಯದ (Hyderabad University) ಪಕ್ಕದಲ್ಲೇ ಇರುವ ಕಾಂಚಾ ಗಚ್ಚಿಬೌಲಿ ಅರಣ್ಯವು ಶ್ರೀಮಂತ ಜೀವವೈವಿಧ್ಯತೆ, ಶತಮಾನಗಳ ಹಳೆಯ ಮರಗಳು ಮತ್ತು ಸ್ತಬ್ಧ ಹಾದಿಗಳಿಗೆ ಹೆಸರುವಾಸಿಯಾದ ಪ್ರಶಾಂತ ಹಸಿರು ವಿಸ್ತಾರವನ್ನು ಹೊಂದಿದೆ. ದಶಕಗಳಿಂದ ಈ ಅರಣ್ಯವು ವನ್ಯಜೀವಿಗಳಿಗೆ ಅಭಯಾರಣ್ಯ ಮಾತ್ರವಲ್ಲದೆ, ವಿದ್ಯಾರ್ಥಿಗಳು, ಸಂಶೋಧಕರು ಮತ್ತು ಸ್ಥಳೀಯ ನಿವಾಸಿಗಳಿಗೆ ಬದುಕಿನ ಪಾಠದ ತಾಣ. ಹೈದರಾಬಾದ್‌ ವಿವಿ ಕ್ಯಾಂಪಸ್‌ನ ಪಕ್ಕದ ದೊಡ್ಡ ಪ್ರದೇಶದಲ್ಲಿ ಹರಡಿರುವ ಈ ಅರಣ್ಯ ಪ್ರದೇಶವು ರೋಮಾಂಚಕ ಪರಿಸರ ವ್ಯವಸ್ಥೆಯಾಗಿದೆ. ಕಾಂಕ್ರಿಟ್‌ ಕಾಡಾಗಿ ಬೆಳೆಯುತ್ತಿರುವ ಹೈದರಾಬಾದ್‌ನ ಮಧ್ಯೆ ಸಿಲುಕಿ ಕಾಂಚಾ ಗಚ್ಚಿಬೌಲಿ ಅರಣ್ಯ ವ್ಯತಿರಿಕ್ತ ಪರಿಣಾಮ ಎದುರಿಸುತ್ತಿದೆ. ಶತಮಾನದ ಹಳೆಯ ಮರಗಳು, ನೈಸರ್ಗಿಕ ಹುಲ್ಲುಗಾವಲು ಅಸ್ತವ್ಯಸ್ತವಾಗಿದೆ.

ಜೀವವೈವಿಧ್ಯತೆಯ ಸಮೃದ್ಧಿ
700 ಕ್ಕೂ ಹೆಚ್ಚು ಜಾತಿಯ ಹೂಬಿಡುವ ಸಸ್ಯಗಳು ಇಲ್ಲಿವೆ. ಸೂಕ್ಷ್ಮ ಆರ್ಕಿಡ್‌ಗಳಿಂದ ಹಿಡಿದು ನಳನಳಿಸುವ ಬಗೆಬಗೆಯ ಹೂವುಗಳ ವರೆಗೆ ಪ್ರತಿ ಋತುವಿನಲ್ಲಿ ಕಾಡು ಬಣ್ಣದೊಂದಿಗೆ ಜೀವಂತವಾಗಿದೆ. ನೀಲಕಂಠ, ತೆಲಂಗಾಣದ ನೀಲಿ ರಾಜ್ಯ ಪಕ್ಷಿ ಮತ್ತು ಇಂಪಾಗಿ ಕೂಗುವ ಓರಿಯಂಟಲ್ ಸ್ಕೈಲಾರ್ಕ್ ಸೇರಿದಂತೆ ಸುಮಾರು 220 ಪ್ರಭೇದದ ಪಕ್ಷಿಗಳಿವೆ. ವಲಸೆ ಪಕ್ಷಿಗಳು ಇಲ್ಲಿ ಬಂದು ನೆಲಸುತ್ತವೆ. ಜಿಂಕೆಗಳು, ಕಾಡುಹಂದಿಗಳು ಅಥವಾ ಮುಳ್ಳುಹಂದಿಗಳಿಗೂ ಈ ಕಾಡು ಆವಾಸ ಸ್ಥಾನವಾಗಿದೆ. ವಿವಿಧ ಪ್ರಭೇದದ ಹಲ್ಲಿಗಳು, ಹಾವುಗಳು ಮತ್ತು ಉಭಯಚರಗಳಿಗೂ ಕಾಡು ನೆಲೆಯಾಗಿದೆ. ಎಲ್ಲಕ್ಕಿಂತ ವಿಶೇಷವಾಗಿ, ಹೈದರಾಬಾದ್‌ ಟ್ರೀ ಟ್ರಂಕ್‌ ಸ್ಪೈಡರ್‌ಗೆ (ಜೇಡ) ಈ ಕಾಡು ಆವಾಸ ಸ್ಥಾನ.

ಹೈದರಾಬಾದ್‌ ‘ರಕ್ಷಾ ಕವಚ’
ಹಲವು ವಿಶೇಷತೆ ಹೊಂದಿರುವ ಈ ಕಾಡು ಹೈದರಾಬಾದ್‌ ನಗರವನ್ನೂ ರಕ್ಷಣೆ ಮಾಡುತ್ತಿದೆ. ಇಲ್ಲಿನ ಪರಿಸರ ವ್ಯವಸ್ಥೆ ನಗರ ಪ್ರದೇಶದ ಜನತೆಗೆ ಅನುಕೂಲಕರವಾಗಿದೆ. ಬೇಸಿಗೆ ಸಂದರ್ಭದಲ್ಲಿ ಹೆಚ್ಚಿನ ತಾಪಮಾನ ಉಂಟಾಗುವುದನ್ನು ತಡೆಗಟ್ಟುತ್ತಿದೆ. ಒಂದು ವೇಳೆ ಈ ಅರಣ್ಯ ಪ್ರದೇಶವನ್ನು ಕಳೆದುಕೊಂಡರೆ, 1.4 ಡಿಗ್ರಿ ಸೆಲ್ಸಿಯಸ್‌ಗೆ ತಾಪಮಾನ ಏರಿಕೆಯಾಗಬಹುದು ಎಂದು ಪರಿಸರ ತಜ್ಞರು ಅಂದಾಜಿಸಿದ್ದಾರೆ. ಹಸಿರು ಹೊದಿಕೆಯು ಗಾಳಿಯ ಗುಣಮಟ್ಟವನ್ನು ಸುಧಾರಿಸಲು, ಅಂತರ್ಜಲ ಮಟ್ಟವನ್ನು ವೃದ್ಧಿಸಲು ಮತ್ತು ಮಣ್ಣಿನ ಸವೆತವನ್ನು ತಡೆಗಟ್ಟಲು ಸಹಾಯ ಮಾಡುತ್ತದೆ.

ವಿಶ್ವವಿದ್ಯಾನಿಲಯದ ವಿದ್ಯಾರ್ಥಿಗಳು ಕಾಂಚಾ ಗಚ್ಚಿಬೌಲಿಯನ್ನು ತೆರೆದ ಗಾಳಿಯ ತರಗತಿಯಾಗಿ ಬಳಸುತ್ತಾರೆ, ಕ್ಷೇತ್ರ ಸಂಶೋಧನೆ, ಜೀವವೈವಿಧ್ಯ ಮ್ಯಾಪಿಂಗ್ ಮತ್ತು ಪಕ್ಷಿ ವೀಕ್ಷಣೆ ನಡಿಗೆಗಳನ್ನು ನಡೆಸುತ್ತಾರೆ. ಸ್ಥಳೀಯ ಮರಗಳು ಮತ್ತು ಕೀಟಗಳ ಬಗ್ಗೆ ಕಲಿಯಲು ಈ ಪ್ರದೇಶದ ಶಾಲೆಗಳು ಮಕ್ಕಳನ್ನು ಹುದುಗಿಸುತ್ತವೆ. ಸ್ಥಳೀಯ ನಿವಾಸಿಗಳು ಸ್ತಬ್ಧ ಬೆಳಿಗ್ಗೆ ನಡಿಗೆ, ಪ್ರಕೃತಿ ography ಛಾಯಾಗ್ರಹಣ ಮತ್ತು ಸಮುದಾಯ ಸ್ವಚ್ -ಗೊಳಿಸುವ ಡ್ರೈವ್‌ಗಳಿಗಾಗಿ ಭೇಟಿ ನೀಡುತ್ತಾರೆ, ಅದು ಜಾಗವನ್ನು ಅಭಿವೃದ್ಧಿಪಡಿಸಲು ಸಹಾಯ ಮಾಡಿದೆ.

ವಿವಾದ ಏನು?
ಸುಮಾರು 400 ಎಕರೆ ಕಾಂಚಾ ಗಚಿಬೌಲಿ ಪ್ರದೇಶದ ಅರಣ್ಯದಲ್ಲಿ ಬಹು-ಮೂಲಸೌಕರ್ಯ ಮತ್ತು ಐಟಿ-ಪಾರ್ಕ್‌ಗಳ ಅಭಿವೃದ್ಧಿಗಾಗಿ ಹರಾಜು ಹಾಕಲು ತೆಲಂಗಾಣ ಸರ್ಕಾರ ಯೋಜಿಸಿದೆ. ಅದಕ್ಕಾಗಿ ಅರಣ್ಯ ಭೂಮಿ ತೆರವು ಮಾಡಲು ಮುಂದಾಗಿದೆ. ಇದಕ್ಕೆ ಹೈದರಾಬಾದ್‌ ವಿವಿ ವಿದ್ಯಾರ್ಥಿಗಳು ವಿರೋಧ ವ್ಯಕ್ತಪಡಿಸಿದ್ದಾರೆ. ತೆಲಂಗಾಣ ಸರ್ಕಾರದ ಕ್ರಮ ವಿರೋಧಿಸಿ ಪ್ರತಿಭಟನೆ ನಡೆಸುತ್ತಿದ್ದಾರೆ. ತೆಲಂಗಾಣದಲ್ಲಿ ಕಾಡುಗಳು ಮತ್ತು ಜೀವವೈವಿಧ್ಯತೆಯು ನೀರಾವರಿ, ರಸ್ತೆ ನಿರ್ಮಾಣ ಕಾರ್ಯಗಳು ಸೇರಿದಂತೆ ವಿವಿಧ ಅಭಿವೃದ್ಧಿ ಯೋಜನೆಗಳಿಂದಾಗಿ ಕುಗ್ಗುತ್ತಿದೆ. ಇದನ್ನು 2014 ರಲ್ಲಿ ರಾಜ್ಯ ರಚನೆಯ ನಂತರ ಈ ಕಾರ್ಯಗಳು ನಡೆಯುತ್ತಿವೆ. ತೆಲಂಗಾಣವು ಶ್ರೀಮಂತ ಜೀವವೈವಿಧ್ಯತೆಗೆ ಹೆಸರುವಾಸಿಯಾಗಿದೆ. ಇದನ್ನು ಒಂಬತ್ತು ಕೃಷಿ-ಹವಾಮಾನ ಪ್ರದೇಶಗಳಲ್ಲಿ ವಿತರಿಸಲಾಯಿತು. ರಾಜ್ಯವು ಗೋದಾವರಿ ಜಲಾನಯನ ಪ್ರದೇಶದೊಳಗೆ ದಟ್ಟವಾದ ತೇಗದ ಕಾಡುಗಳನ್ನು ಹೊಂದಿತ್ತು. ಕಾಡುಗಳನ್ನು ರಕ್ಷಿಸಲು ಮತ್ತು ಕಾಡುಗಳನ್ನು ಪುನರುತ್ಥಾನಗೊಳಿಸುವ ಇಚ್ಛಾಶಕ್ತಿಯ ಕೊರತೆಯಿಂದಾಗಿ, ತೆಲಂಗಾಣವು ಪ್ರವಾಹ ಪರಿಸ್ಥಿತಿಯನ್ನು ಎದುರಿಸುತ್ತಿದೆ. ಒಂದೆಡೆ ಧಾರಾಕಾರ ಮಳೆಯ ಹೊಡೆದ, ಮತ್ತೊಂದು ಕಡೆ ನೀರಿನ ಕೊರತೆಯನ್ನೂ ಎದುರಿಸುತ್ತಿದೆ.

ಕಾಂಚ ಗಚ್ಚಿಬೌಲಿ ಭೂಮಿ ಹರಾಜಿಗೆ ಮುಂದಾದ ಸರ್ಕಾರ
ತೆಲಂಗಾಣ ಸರ್ಕಾರದಿಂದ ಹರಾಜಿಗೆ ಗುರುತಿಸಲ್ಪಟ್ಟ ಕಾಂಚ ಗಚ್ಚಿಬೌಲಿ ಭೂಮಿಯು ವಿವಿಧ ಕಾನೂನುಬದ್ಧ ಮಾಲೀಕರು ಮತ್ತು ಹಕ್ಕುದಾರರನ್ನು ಹೊಂದಿದೆ. ಆದಾಗ್ಯೂ, ಈ ಭೂಮಿಯು ಹಲವು ವರ್ಷಗಳ ಹೋರಾಟದ ಫಲವಾಗಿ ರಕ್ಷಿಸಲ್ಪಟ್ಟಿದೆ. ಜೀವವೈವಿಧ್ಯತೆ ಮತ್ತು ಹಸಿರು ಇಲ್ಲಿ ಸಮೃದ್ಧವಾಗಿದೆ. ಸರ್ವೆ ಸಂಖ್ಯೆ 25 ರೊಳಗೆ ರೇಖೆಗಳು, ಕಣಿವೆಗಳು ಮತ್ತು ಜಲಮೂಲಗಳನ್ನು ರಕ್ಷಿಸಿದ್ದರೆ, ಇದು ಪ್ರಮುಖ ಅರಣ್ಯವೂ ಆಗಬಹುದಿತ್ತು. ಇದು ಮುಸಿ ನದಿ ಜಲಾನಯನ ಪ್ರದೇಶದ ಭಾಗವಾಗಿದೆ. ನದಿ ಜಲಾನಯನ ಪ್ರದೇಶದ ಹರಿವಿಗೆ ಗಮನಾರ್ಹವಾಗಿ ಕೊಡುಗೆ ನೀಡುತ್ತಿದೆ. ಸರ್ವೆ ಸಂಖ್ಯೆ 25 ರ 2,700 ಎಕರೆ ವಿಸ್ತೀರ್ಣದ ಈ ಭೂಮಿಯಲ್ಲಿ ಹರಾಜಿಗೆ ಗುರುತಿಸಲಾದ 400 ಎಕರೆ ಪ್ರದೇಶವೂ ಸೇರಿದೆ. ಇದು ಅಂತರ್ಜಲ ಮಟ್ಟವನ್ನು ಸುಧಾರಿಸುವಲ್ಲಿ ಪ್ರಮುಖ ಪಾತ್ರ ವಹಿಸಿದೆ. ಹರಾಜಾಗಲಿರುವ ಭೂಮಿಯ ಶೇ.14 ಭಾಗವು ಕಾಂಕ್ರಿಟ್ ಆಗಿ ಪರಿವರ್ತನೆಗೊಂಡರೆ, ಅಂತರ್ಜಲ ಮರುಪೂರಣ ಕಷ್ಟವಾಗುತ್ತದೆ. ಪರಿಣಾಮವಾಗಿ ಪ್ರವಾಹದ ಸಾಧ್ಯತೆಗಳು ಹೆಚ್ಚಾಗುತ್ತವೆ. ಜಲಮೂಲಗಳು, ಅಲೆಗಳ ಮಾದರಿಯ ಭೂಪ್ರದೇಶ ಮತ್ತು ನೈಸರ್ಗಿಕ ನೀರಿನ ಹರಿವಿನೊಂದಿಗೆ ಜೀವವೈವಿಧ್ಯತೆಯನ್ನು ಕಾಪಾಡಿಕೊಳ್ಳುವುದು ಅನುಕೂಲಕರ ಸೂಕ್ಷ್ಮ ಹವಾಮಾನವನ್ನು ಖಚಿತಪಡಿಸುತ್ತದೆ. ಒಂದು ವೇಳೆ, ಹಸಿರು ಹೊದಿಕೆ ಮತ್ತು ಜೀವವೈವಿಧ್ಯವನ್ನು ಬುಲ್ಡೋಜರ್ ಮಾಡಿದರೆ ಅದು ತನ್ನ ಅಸ್ತಿತ್ವವನ್ನೇ ಕಳೆದುಕೊಳ್ಳುತ್ತದೆ.

ಅರಣ್ಯ ರಕ್ಷಣೆಗೆ 25 ವರ್ಷಗಳಿಂದ ಹೋರಾಟ
ಸುಮಾರು ಮೂರು ದಶಕಗಳ ಹಿಂದಿನಿಂದಲೂ ಹೈದರಾಬಾದ್ ವಿಶ್ವವಿದ್ಯಾಲಯದ (UoH) ಭೂಮಿಯನ್ನು ವಿವಿಧ ಉದ್ದೇಶಗಳಿಗಾಗಿ ಪರಭಾರೆ ಮಾಡುವ ಪ್ರಕ್ರಿಯೆ ನಡೆಯುತ್ತಿದೆ. ಆದರೆ, ಇದರ ವಿರುದ್ಧ ವಿದ್ಯಾರ್ಥಿಗಳು ಪ್ರತಿಭಟನೆ ನಡೆಸುತ್ತಿದ್ದಾರೆ. ಈ ಭೂಮಿ ಸುಮಾರು 25 ವರ್ಷಗಳಿಂದ ಸುದೀರ್ಘ ಕಾನೂನು ಹೋರಾಟದ ಕೇಂದ್ರವಾಗಿದೆ. ಆದರೂ, ಈ ಭೂಮಿಯನ್ನು ಕಬಳಿಸುವ ಪ್ರಯತ್ನಗಳು ನಿರಂತರ ನಡೆಯುತ್ತಿವೆ. ವಿಶ್ವವಿದ್ಯಾಲಯದ ಅಧಿಕಾರಿಗಳು ಪರ್ಯಾಯವಾಗಿ ಇದಕ್ಕೆ ಸಹಕರಿಸುತ್ತಿದ್ದಾರೆ ಎಂಬ ಆರೋಪಗಳಿವೆ.

400 ಎಕರೆಗಳಿಗೂ ಹೆಚ್ಚು ವಿಸ್ತೀರ್ಣದ ಈ ಭೂಮಿಯನ್ನು ಡೀಮ್ಡ್ ಅರಣ್ಯವೆಂದು ಪರಿಗಣಿಸಬಹುದು. ಟಿಎನ್ ಗೋದವರ್ಮನ್ ತಿರುಮುಲ್ಪಾಡ್ vs ಯೂನಿಯನ್ ಆಫ್ ಇಂಡಿಯಾ (1996) ಪ್ರಕರಣದ ಸುಪ್ರೀಂ ಕೋರ್ಟ್ ತೀರ್ಪಿನ ಪ್ರಕಾರ, ಅರಣ್ಯದಲ್ಲಿರುವ ಎಲ್ಲಾ ಕಂದಾಯ ಅಥವಾ ಖಾಸಗಿ ಭೂಮಿಯನ್ನು ‘ಡೀಮ್ಡ್ ಅರಣ್ಯಗಳು’ ಎಂದು ಪರಿಗಣಿಸಲಾಗುತ್ತದೆ ಮತ್ತು ಅರಣ್ಯ ಸಂರಕ್ಷಣಾ ಕಾಯ್ದೆ, 1980 ರಲ್ಲಿ ವ್ಯಾಖ್ಯಾನಿಸಲಾದ ಅರಣ್ಯಗಳಂತೆಯೇ ಪರಿಗಣಿಸಲಾಗುತ್ತದೆ. 2025 ರ ಮಾರ್ಚ್ 15 ರಂದು ತೆಲಂಗಾಣ ಸರ್ಕಾರವು ಅರಣ್ಯ ಭೂಮಿಯನ್ನು ಗುರುತಿಸಲು ಮತ್ತು ಏಕೀಕೃತ ಭೂ ದಾಖಲೆಯನ್ನು ತಯಾರಿಸಲು ಸಮಿತಿಯನ್ನು ರಚಿಸುವ ಆದೇಶವನ್ನು ಹೊರಡಿಸಿತು. ಸರಿಯಾದ ಭೂ ಸಮೀಕ್ಷೆಯ ನಂತರ ಈ ಸಮಿತಿಯು, ‘ಸರ್ವೆ ಸಂಖ್ಯೆ 25 ರಲ್ಲಿರುವ ಕಾಂಚ ಗಚ್ಚಿಬೌಲಿ ಭೂಮಿಯನ್ನು ಅರಣ್ಯವೆಂದು ಘೋಷಿಸಬೇಕು. ಈ ಅರಣ್ಯವು ರಾಜ್ಯದ ಜಿಡಿಪಿಗೆ ಅಸಂಖ್ಯಾತ ರೀತಿಯಲ್ಲಿ ಕೊಡುಗೆ ನೀಡಬಹುದು’ ಎಂದು ಮನವರಿಕೆ ಮಾಡಿತು.

ವಿವಾದಕ್ಕೆ ‘ಸುಪ್ರೀಂ’ ಎಂಟ್ರಿ
ಐಟಿ ಪಾರ್ಕ್‌ ಸ್ಥಾಪನೆಗೆ ಅರಣ್ಯ ನಾಶ ವಿರೋಧಿಸಿ ಈಚೆಗೆ ಹೈದರಾಬಾದ್‌ ವಿವಿ ವಿದ್ಯಾರ್ಥಿಗಳು ಪ್ರತಿಭಟನೆ ನಡೆಸಿದರು. ಈ ವೇಳೆ ವಿದ್ಯಾರ್ಥಿಗಳ ಮೇಲೆ ಪೊಲೀಸರು ಲಾಠಿ ಪ್ರಹಾರ ನಡೆಸಿದರು. ಪ್ರಕರಣದ ವಿವಾದಕ್ಕೆ ಎಂಟ್ರಿ ಕೊಟ್ಟ ಸುಪ್ರೀಂ ಕೋರ್ಟ್‌, ಹೈದರಾಬಾದ್ ಕೇಂದ್ರೀಯ ವಿಶ್ವವಿದ್ಯಾಲಯ ಆವರಣದ ಬಳಿಯ ತೆಲಂಗಾಣದ ಕಾಂಚ ಗಚ್ಚಿಬೌಲಿ ಅರಣ್ಯ ಪ್ರದೇಶದಲ್ಲಿ ಮರ ಕಡಿಯುವುದನ್ನು ತಡೆಹಿಡಿದು ಮಧ್ಯಂತರ ಆದೇಶ ಹೊರಡಿಸಿದೆ.